Jüri Kurul (poliitik)

Jüri Kurul (15. märts 1872 Tõstamaa vald, Pärnumaa – 5. juuli 1937 Tallinn) oli Eesti ettevõtja ja poliitik.

Kurul oli Riigikogu II koosseisu liige Eesti kommunistide legaalse variorganisatsiooni Töörahva Ühine Väerind esindajana 18. detsembrist 1924 (Georg Jürgensoni asemel) tagandamiseni 29. mail 1925, mil Kuruli asendas Aleksander Lensman.

1925. aastal aitas Kurul metsapraakeri ja laevaomanikuna toimetada palgikoormasse peidetuna Venemaale Luga sadamasse Nikolai Karotamme tädipoja Vassili Vitsa ja kommunist Villem Kuusiku.

Kategooria:Eesti ettevõtjad
Kategooria:II Riigikogu liikmed
Kategooria:Sündinud 1872
Kategooria:Surnud 1937